קר סמית'

קר ואן קליב סמית' (באנגלית: Kerr Van Cleve Smith; נולד ב-9 במרץ 1972) הוא שחקן אמריקאי, מוכר בעיקר בזכות דמותו כג'ק מקפי בדרמת הנעורים דוסון קריק ששודרה בין השנים 1998–2003 ברשת הטלוויזיה האמריקאית The WB ובמשחקו בסדרה מכושפות בתפקיד קייל ברודי. סמית' גם שיחק בסרטי האימה יעד סופי משנת 2000 ובלאדי ולנטיין 3D משנת 2009.

ביוגרפיה
סמית' נולד באקסטון, פנסילבניה שבארצות הברית, למשפחה נוצרית. אביו היה יועץ פיננסי. יש לו אחות בשם אליסון. סמית' סיים את לימודיו בבית הספר התיכון הנדרסון במחוז צ'סטר בפנסילבניה. מאוחר יותר למד באוניברסיטת ורמונט.

קריירה
סמית' החל את קריירת המשחק שלו בסדרה "כשהעולם מסתובב" בה שיחק את דמותו של טדי יוז בשנים 1996–1997, בסרט יעד סופי, ובתפקיד אורח בסדרה מכושפות בתפקיד הסוכן קייל ברודי.

במשחקו בדמות ג'ק מקפי בעונה השנייה של הסדרה דוסון קריק מרשת הטלוויזיה The WB, סמית' גילם תלמיד בית ספר תיכון בן 16 כאשר במציאות היה בן 26. סמית' היה בן 31 בסיום שש השנים שבהם שודרה הסדרה. הוא היה הגבר הראשון שהתנשק עם גבר בסדרת טלוויזיה אמריקאית, בעונה השלישית של דוסון קריק.

בתוכנית המתיחות פאנק'ד של ערוץ הטלוויזיה האמריקאי MTV, סמית' היה האדם האחרון שנמתח. בשנת 2007, הוא הופיע מספר פרקים בסדרת הטלוויזיה הפופולרית CSI: ניו יורק בדמותו של אנדרו "דרו" בדפורד, המטרידן ה-333. סמית' גם שיחק בסדרת הטלוויזיה האמריקאית חיים בלתי צפויים בדמותו של שדרן רדיו בשם ראיין תומאס.

סמית' שיחק בתפקיד אורח בסדרת הטלוויזיה NCIS, שם גילם את דמותו של ג'ונאס קוב, קצין בחיל הים, שמתגלה כרוצח סדרתי שבמטרותיו לרצוח אנשי חיל הים. הופעתו האחרונה בסדרה הייתה בפרק האחרון של העונה השמינית.

חיים אישיים
סמית' היה נשוי לשחקנית הרמוני אברט בין 2003–2009. סמית' הוא טייס מוסמך וחובב מוטוקרוס.

פילמוגרפיה
+ סרטים שנה סרט תפקיד הערות 1999 Hit and Runway ג'ואי וורצ'יוקווסקי 1999 Lucid Days in Hell קלי 2000 יעד סופי קרטר הורטון2000מועדון הלבבות השבורים: קומדיה רומנטיתתופס 2001ערפדי המדבר שון 2002 Pressure סטיב הילמן2003אספה ביקורתיתבובי דאמוןסטר טלוויזיה של CBS 2004 משחקי פיתוי 3 ג'ייסון ארגייל 2009 בלאדי ולנטיין 3D אקסל פאלמר 2011 יעד סופי 5 קרטר הורטון2014What an Idiotמייק2015במקום בו צומחת תקווהמיטצ'

+ טלוויזיה שנה סדרה תפקיד הערות 1996–1997כשהעולם מסתובב טדי יוז 24 פרקים 1998 משמר המפרץ שון פרק אחד 1998–2003 דוסון קריק ג'ק מקפי 113 פרקים 2000 CSI פרק אחד 2002 בגבולות המסתורין זק בורנהאם פרק אחד 2003 Miss Match סנטה קלאוס פרק אחד 2004אגם סילבר דניס פטרסון פרק בכורה 2004–2005 מכושפות קייל ברודי 10 פרקים 2005 CSI: מיאמי מת'יו ווילטון פרק אחד 2005 המפענחת בלייק רוולינגס פרק אחד 2005–2006 E-Ring קפטן בובי ווילקרסון 16 פרקים 2006–2007צדק טום ניקולסון 13 פרקים 2007 CSI: ניו יורק אנדרו "דרו" בדפורד 4 פרקים 2008–2009 Eli Stone פול רולינס 5 פרקים 2010–2011 חיים בלתי צפויים ראיין תומאס 26 פרקים 2011 NCIS ג'ונאס קוב פרק אחד 2014משפחת פוסטר רוברט קווין2020ריברדיילהולדן האני (מנהל בית הספר החדש)תפקיד משני

קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1972